Сінкевічы

Сінке́вічы — вёска ў Лунінецкім раёне Берасьцейскай вобласьці. Цэнтар Сінкевіцкага сельсавету. Знаходзіцца каля аўтамабільнай дарогі М10. У мястэчку знаходзіцца чыгуначная станцыя Сінкевічы на лініі Берасьце — Пінск — Гомель. Гісторыя У 1493 г. — вёска маёнтку Лахва, уласнасьць Пятра Мантыгердавіча «Белага» — троцкага ваяводы. У 1588 г. Сынкавічы — сяло маёнтку Лахва, уласнасьць Мікалая Крыштафа Радзівіла, князя на Алыцы і Нясьвіжы. У 1672 г. Сінкевічы — вёска маёнтку Лахва, 22 двары і 28 валок (зь іх звыш 18 пустых). У 1785 г. Сінкевічы — вёска маёнтку Лахва, 34 двары. Інфраструктура На тэрыторыі вёскі знаходзіцца ААТ «Палімэр» канцэрну Белдзяржхарчпрам. Інфармацыя для турыстаў У вёсцы знаходзіцца Царква Сьвятога Георгія са званіцай, пабудаваная ў XVII—XVIII стагодзьдзях. Занесена ў Дзяржаўны сьпіс гісторыка-культурных каштоўнасьцей Рэспублікі Беларусь як аб’ект гісторыка-культурнай спадчыны рэспубліканскага значэньня. Гісторыка-культурная каштоўнасьць Беларусі, шыфр 112Г000469 За 2 км на ўсход ад вёскі, за 400 мэтраў на поўдзень ад старой дарогі, ва ўрочышчы Патоўскі Востраў знаходзіцца курган пэрыяду раньняга сярэднявечча, які занесены ў Дзяржаўны сьпіс гісторыка-культурных каштоўнасьцей Рэспублікі Беларусь як аб’ект гісторыка-культурнай спадчыны рэспубліканскага значэньня. Гісторыка-культурная каштоўнасьць Беларусі, шыфр 113В000470 Насельніцтва 2009 год — 928 жыхароў 1999 год — 936 жыхароў Асобы Віктар Фядосік (нар. 1951) — беларускі гісторык Крыніцы Вонкавыя спасылкі Сінкевічы , Radzima.org